laion/Wikipedia-Exotic huggingface dataset:
বনবিহারী মুখোপাধ্যায়

ডাঃ বনবিহারী মুখোপাধ্যায় (১৮৮৫ - ৫ জুলাই ১৯৬৫) এক দরদি চিকিৎসক ও ব্যঙ্গ-সাহিত্যস্রষ্টা ও ব্যঙ্গচিত্রাঙ্কনশিল্পী। বনবিহারী মুখোপাধ্যায়ের জন্ম ১৮৮৫ খ্রিস্টাব্দে বর্তমানে পশ্চিমবঙ্গের হুগলি জেলার গরলগাছা গ্রামে। পিতা বিপিন বিহারী মুখোপাধ্যায়। মায়ের নাম অপর্ণা। পরে অবশ্য মুখোপাধ্যায় পরিবার কলকাতার বেহালায় বসবাস করতে থাকেন। প্রখ্যাত চিত্রশিল্পী বিনোদ বিহারী মুখোপাধ্যায় ছিল তার সর্বকনিষ্ঠ ভ্রাতা। মুখোপাধ্যায় পরিবারের সদস্যরা ছিলেন বিদ্যোন্মুখ, প্রগতিশীল ও সংস্কৃতিবান। মেডিক্যাল কলেজে অধ্যাপনা কালে বাংলাসাহিত্যের প্রখ্যাত সাহিত্যিক বলাইচাঁদ মুখোপাধ্যায় তথা বনফুল ছিলেন তার ছাত্র। চিকিৎসকের পেশায় বনবিহারীর অসামান্য জনপ্রিয়তা ছিল। অকৃতদার তিনি সাধারণ মানুষের সেবায় সতত নিয়োজিত ছিলেন। অসহায়রা তার যথেষ্ট সহায়তা পেতেন। নিজে সাহিত্য অনুরাগী হিসাবে প্রেরণাও দিতেন ছাত্রদের। বনফুল পরবর্তীকালে মাস্টারমশাইয়ের জীবনী ভিত্তি করে "অগ্নীশ্বর" উপন্যাস রচনা করেছেন। যেটি তারই ভাই অরবিন্দ মুখোপাধ্যায়ের পরিচালনায় চলচ্চিত্রে রূপায়িত হয়। হেমন্ত মুখোপাধ্যায়ের সুর-সংযোজনায় উত্তমকুমার অভিনীত ছায়াছবিটি যথেষ্ট জনপ্রিয় হয়েছিল সেসময় । ডাক্তারি পেশায় আসার আগে বনবিহারীর কাছে সংস্কৃত অত্যন্ত প্রিয় বিষয় ছিল এবং সংস্কৃত কবিতা রচনায় পারদর্শী ছিলেন। সংস্কৃত কলেজ থেকে "কাব্যতীর্থ" উপাধি পান। সংস্কৃত ভাষার পাশাপাশি দর্শনশাস্ত্রে সুপরিচিত তিনি ফরাসি সাহিত্যেও অধিকার অর্জন করেছিলেন। এছাড়া নক্ষত্রবিজ্ঞান, পক্ষীতত্ত্ব বিষয়ে তার জ্ঞান ছিল। 'বঙ্গবাণী', 'শনিবারের চিঠি' প্রভৃতিতে নিয়মিত লিখতেন। ' 'বেপরোয়া' নামে তার একটা দল ছিল। দলের অন্যতম সভ্য বিষ্ণুচরণ ভট্টাচার্যের সম্পাদনায় ১৯২৩ খ্রিস্টাব্দে "বেপরোয়া" নামে যে পত্রিকা প্রকাশিত হয় তার বেশির ভাগ লেখাই তিনি লিখতেন। তার গল্প উপন্যাস নাটকের যে ভাবসংঘাত, তা বেশিরভাগই শ্লেষ ও ব্যঙ্গ-বিদ্রুপের মধ্যে ফুটে উঠলেও তাতে ব্যক্তিগত আক্রমণ ছিল না। সমকালীন সমাজের মধ্য যে অন্ধতার তথা রক্ষণশীলতা ছিল কেবল তার বিরুদ্ধে পুঙ্খানুপুঙ্খ সমালোচনা থাকতো। বনবিহারী যেমন ভাল লিখতে পারতেন, তেমন আঁকতেও পারতেন। নিজের রচনা তিনি হাসির ছবি দিয়ে নিজেই সাজাতেন। সেসময় বাংলাদেশে শক্তিশালী কার্টুনিস্ট হিসাবে গগনেন্দ্রনাথ ঠাকুরের সাথে নিজেকে পরিচিত করাতে পেরেছিলেন। বঙ্কিমচন্দ্র চট্টোপাধ্যায়ের দেবী চৌধুরীরাণী অবলম্বনে 'ঢেলে সাজা' নাম দিয়ে কার্টুনের সহযোগিতায় তার প্যারডি তৎকালে বিশেষ উপভোগ্য হয়েছিল। তার ব্যঙ্গ কবিতা ও কার্টুন 'ভারতবর্ষ' পত্রিকায় ধারাবাহিকভাবে প্রকাশিত হত। তার রচিত উপন্যাস ও গ্রন্থ গুলি হল- উপন্যাস- 'দশচক্র' 'যোগভ্রষ্ট' অন্য গ্রন্থ- 'সিরাজের পেয়ালা' 'নরকের কীট' বনবিহারী তার বিধবা ভগিনী 'শৈল'র পুনর্বিবাহ দিয়েছিলেন সামাজিক বাধানিষেধ উপেক্ষা করে। ওই বিবাহে তিনিই পৌরহিত্য করেন এবং সেখানে বিচারপতি আশুতোষ মুখোপাধ্যায় উপস্থিত ছিলেন। সৈয়দ মুজতবা আলী বনবিহারীকে বলতেন - "ইণ্ডিয়ান ভলতেয়ার"। সরকারি চাকরি থেকে অবসরের পর তিনি ভাগলপুরে বসবাস করতে থাকেন এবং পরামর্শ চিকিৎসকরূপে ডাক্তারি করতেন। দরদি চিকিৎসক বনবিহারী ৮০ বৎসর বয়সে ১৯৬৫ খ্রিস্টাব্দের ৫ই জুলাই প্রয়াত হন। সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট ২০১৬ পৃষ্ঠা ৪৫০, আইএসবিএন ৯৭৮-৮১-৭৯৫৫-১৩৫-৬
কৃত্রিম যোনি

কৃত্রিম যোনি একটি ডিভাইস যা মহিলা যৌন অঙ্গ অনুকরণ করে নকশা করা হয়েছে। এটি সাধারণত একটি নরম উপাদান দিয়ে তৈরি, তৈলাক্ত এবং কখনও কখনও উত্তপ্ত করার ব্যবস্থাও থাকে। বিভিন্ন ধরনের কৃত্রিম যোনি রয়েছে। এগুলি চিকিৎসা গবেষণার উদ্দেশ্যে, প্রাণীর প্রজনন, বা যৌন উত্তেজনার জন্য অথবা মানুষের যৌন খেলনা হিসাবে তৈরি করা যেতে পারে। স্ট্রোকার্স এবং স্লিভস হলো এমন যৌন খেলনা যেগুলো যৌন কাজে ব্যবহার করতে হাতে ধরে যৌন উদ্দীপনা জাগাতে হয়। অন্যদিকে একটি কৃত্তিম যোনি যদি কোন যৌন পুতুলে স্থাপন করা থাকে তবে সেটা মুক্তহস্তেও ব্যবহার করা যায়। কৃত্রিম যোনি পশুদের শুক্রাণু সংগ্রহের জন্য এবং এর পরবর্তী প্রয়োগের জন্য গবাদি পশুর কৃত্রিম গর্ভধারণ কর্মসূচীতে এবং বীর্য সংগ্রহ কেন্দ্রগুলোর খামার কর্তৃক ব্যাপকভাবে ব্যবহৃত হয়। বীর্য সংগ্রহের জন্য বিশেষভাবে নকশাকৃত একটি কৃত্রিম যোনি থাকে, যা প্রাণীর আসল যোনির কিছু বৈশিষ্ট্য এবং আচরণ অনুকরণ করে। সংগ্রহ করার বিভিন্ন ধরনের যন্ত্রপাতি রয়েছে, তবে সাধারণ নকশাটিতে একটি টিউব ব্যবহার করা হয় সাধারণভাবে জীবাণুমুক্ত অভ্যন্তর লাইনার এবং বাইরের শক্ত শেল। ভাল ফলাফলের জন্য নলের দেওয়ালগুলি ফাঁপা এবং গরম জলে ভরা থাকে প্রাকৃতিক দেহের তাপমাত্রাকে নকল করতে এবং বীর্য আলাদা করতে একটি ছাঁকনি থাকতে পারে। একটি কৃত্রিম যোনি, স্ট্রোকার, মাস্টারবেশন এইড, মাস্টারবেটর বা পকেট পুসি এমনভাবে নকশাকরা যা একটি উত্থিত লিঙ্গকে যৌন মিলনের অনুভূতি অর্জন করতে দেয়, একসময় প্রচণ্ড উত্তেজনা জাগায় এবং শেষে বীর্যপাত ঘটাতে সহায়তা করতে সক্ষম। এতে প্রায়শই চলমান অংশ যেমন কম্পনসক্ষমতা থাকে, যা উদ্দীপনা আরো বাড়িয়ে দেয়। সাধারণত কৃত্রিম যোনি, বাস্তব যোনি সদৃশ বা তার কাছাকাছি আকারের হয়ে থাকে যেখানে লিঙ্গ প্রবেশ করানো যায়। হাতা বা "যোনি সুড়ঙ্গ" নামে পরিচিত অংশটি, লম্বায় ১০ থেকে ২০ সেমি (৪ থেকে ৮ ইঞ্চি) পর্যন্ত হয়ে থাকে। যদি ব্যবহারকারী চান তবে একটি স্পন্দনকারী বুলেট ঢোকানোর জন্য একটি মুক্ত প্রান্ত থাকতে পারে। কৃত্রিম শিশ্ন যৌন পুতুল সিবিয়ান সেক্স মেশিন ফ্লেশলাইট যৌন পুতুল টেঙ্গা ভেনাস ২০০০ N., Döring; S., Pöschl (২০১৮-০৯-০১)। "Sex toys, sex dolls, sex robots: Our under-researched bed-fellows": 133–138। ডিওআই:10.1016/j.sexol.2018.05.003। সংগ্রহের তারিখ ২০১৯-০৯-৩০।  Drillinger, Meagan (২০১৮-০৬-২১)। "The 10 Best Sex Toys for Men, Because Sometimes Your Hand Just Gets Tired"। Men's Health (ইংরেজি ভাষায়)। সংগ্রহের তারিখ ২০১৯-০৪-১২।  "সংগ্রহের পদ্ধতি" (27 নভেম্বর 2005)। নিউ স্ট্রাইটস টাইমস, পি। F2 চেপে। Tornton, Liza (২০০৮-০৮-০৫)। "Realistic pattern of your privates"। Articlesabout.biz। অক্টোবর ১৩, ২০০৯ তারিখে মূল থেকে আর্কাইভ করা।  উইকিমিডিয়া কমন্সে কৃত্রিম যোনি সংক্রান্ত মিডিয়া রয়েছে। অ্যাকুইন কৃত্রিম যোনি
জন কোচরান

জন আলেকজান্ডার কেনেডি কোচরান (ইংরেজি: John Cochran; জন্ম: ১৫ জুলাই, ১৯০৯ - মৃত্যু: ১৫ জুন, ১৯৮৭) তৎকালীন ট্রান্সভাল উপনিবেশের জোহেন্সবার্গ এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৩০-এর দশকের শুরুতে অত্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে গ্রিকুয়াল্যান্ড ওয়েস্ট ও ট্রান্সভাল দলের প্রতিনিধিত্ব করেন। দলে তিনি মূলতঃ ডানহাতি মিডিয়াম-ফাস্ট বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন জন কোচরান। ১৯২৯-৩০ মৌসুম থেকে ১৯৩১-৩২ মৌসুম পর্যন্ত জন কোচরানের প্রথম-শ্রেণীর খেলোয়াড়ী জীবন চলমান ছিল। দীর্ঘদেহী ও মজবুত গড়নের ফাস্ট বোলার ছিলেন তিনি। পিচের উভয়দিকেই বলকে ঘুরাতে পারতেন। তিন মৌসুমব্যাপী তার প্রথম-শ্রেণীর খেলোয়াড়ী জীবন চলমান ছিল। এ পর্যায়ে তিনি ট্রান্সভাল ও গ্রিকুয়াল্যান্ড ওয়েস্টের সদস্যরূপে খেলেন। ২৪.০৬ গড়ে পনেরো উইকেট লাভ করেন তিনি। জন কোচরান ডানহাতি মিডিয়াম-ফাস্ট বোলার ছিলেন ও নিচেরসারির ডানহাতি ব্যাটসম্যান হিসেবে নামতেন। মাত্র চারটি প্রথম-শ্রেণীর খেলায় অংশ নেন ও কোন ইনিংসেই তিনের অধিক উইকেট লাভ না করা সত্ত্বেও ইংল্যান্ডের বিপক্ষে খেলার জন্যে তাকে দক্ষিণ আফ্রিকা দলে অন্তর্ভুক্ত করা হয়। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন জন কোচরান। ২১ ফেব্রুয়ারি, ১৯৩১ তারিখে ডারবানে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। ১৯৩০-৩১ মৌসুমে ইংল্যান্ড দল দক্ষিণ আফ্রিকা গমনে আসে। সিরিজের পঞ্চম ও চূড়ান্ত টেস্টে তাকে খেলানো হয়। ডারবানে অনুষ্ঠিত ঐ টেস্টে বোলিং উদ্বোধনে নেমেছিলেন তিনি। ২৩ ওভারে ৪৭ রান খরচ করলেও কোন উইকেটের সন্ধান পাননি এবং দ্বিতীয় ইনিংসে তাকে দিয়ে বোলিং করানো হয়নি। ঐ টেস্টটি ড্র হলে সিরিজ জয়ে অগ্রসর হয় স্বাগতিক দল। কোচরান কোন উইকেট পাননি; তাসত্ত্বেও খেলাটি ড্র হয়েছিল। টেস্ট ক্রিকেট থেকে প্রত্যাখ্যাত হবার পর আর একটিমাত্র প্রথম-শ্রেণীর ক্রিকেট খেলায় অংশ নিয়েছিলেন তিনি। ১৫ জুন, ১৯৮৭ তারিখে ৭৭ বছর বয়সে ট্রান্সভালের জোহেন্সবার্গ এলাকায় জন কোচরানের দেহাবসান ঘটে। "John Cochran"। cricketarchive.com। সংগ্রহের তারিখ ৯ জানুয়ারি ২০১২।  "Scorecard: South Africa v England"। cricketarchive.com। ২১ ফেব্রুয়ারি ১৯৩১। সংগ্রহের তারিখ ৯ জানুয়ারি ২০১২।  কেন ভিলজোয়েন এক টেস্টের বিস্ময়কারী এডওয়ার্ড ফন দার মারউই দক্ষিণ আফ্রিকান টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা ইএসপিএনক্রিকইনফোতে জন কোচরান (ইংরেজি) ক্রিকেটআর্কাইভে জন কোচরান (সদস্যতা প্রয়োজনীয়) (ইংরেজি)
প্রামেয়া

প্রামেয়া (ପ୍ରମେୟ), একটি ওড়িয়া ভাষার সংবাদপত্র। প্রেমিয়া একটি জনপ্রিয় ওডিয়া দৈনিক। এটি সুপ্রিয়া বল্লাল্লাহে ২০১১ সালে প্রতিষ্ঠিত হয়েছিল, এটি তুলনামূলকভাবে একটি নতুন সংবাদপত্র। এটি প্রকাশ করেছেন সুমমা রিয়েল মিডিয়া প্রাইভেট লিমিটেড। সংবাদপত্রের প্রতিযোগিতামূলক বিশ্বে এটি নিজের নাম তৈরি করেছে। পত্রিকাটি প্রথম প্রয়াত ডঃ গণেশ্বর মিশ্র প্রকাশ করেছিলেন। এটি উড়িষ্যার তৃতীয় সর্বাধিক পঠিত সংবাদপত্র (সংবাদ এবং সমাজের পরে)। ২০১৫ সালে এটি নিজস্ব টিভি চ্যানেল, প্রেমিয়া নিউজ ৭ চালু করে, যা উপগ্রহ টেলিভিশনের মাধ্যমে উপলব্ধ। "About The Prameya"। buymediaspace.com। সংগ্রহের তারিখ ১৯ জুন ২০২০।  "IRS 2017: Daily Thanthi and Lokmat surpass Malayala Manorama among regional dailies"। Bestmediaifo.com। সংগ্রহের তারিখ ৬ ফেব্রুয়ারি ২০১৯।  "IRS-2017: 'Sambad' retains top rank in Odisha"। OdishaSunTimes.com। ২৯ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ৬ ফেব্রুয়ারি ২০১৯।  "Kalinga TV and Prameya News7 now available on Tata Sky -"। Odishanewsinsight.com। ১০ অক্টোবর ২০১৫। সংগ্রহের তারিখ ৬ ফেব্রুয়ারি ২০১৯।
জন কামিন্স

জন ব্রায়ান কামিন্স (ইংরেজি: John Commins; জন্ম: ১৯ ফেব্রুয়ারি, ১৯৬৫) কেপ প্রদেশের পূর্ব লন্ডন এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে বোল্যান্ড ও ওয়েস্টার্ন প্রভিন্স দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন জন কামিন্স। ১৯৮৪-৮৫ মৌসুম থেকে ১৯৯৯-২০০০ মৌসুম পর্যন্ত জন কামিন্সের প্রথম-শ্রেণীর খেলোয়াড়ী জীবন চলমান ছিল। মাঝারিসারির নির্ভরযোগ্য ব্যাটসম্যান ছিলেন জন কামিন্স। স্থিতিশীল ভূমিকা ও বিশ্বস্ততার প্রতীক হিসেবে লোকদেখানো কিংবা কৌশলপূর্ণ ব্যাটিংয়ের আশ্রয় নিতেন না। শারীরিকভাবে সুস্থ হবার পর বয়সের ভারে কাবু হয়ে পড়েন। তাসত্ত্বেও ওয়েস্টার্ন প্রভিন্সের পক্ষে নিয়মিতভাবে রান তুলতে থাকেন। এরপর, বোল্যান্ডে সংক্ষিপ্ত সময় খেলেন। সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন জন কামিন্স। ২৬ ডিসেম্বর, ১৯৯৪ তারিখে ডারবানে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৯ জানুয়ারি, ১৯৯৫ তারিখে জোহেন্সবার্গে সফরকারী পাকিস্তান দলের বিপক্ষে সর্বশেষ টেস্টে অংশ নেন তিনি। তাকে কোন ওডিআইয়ে অংশগ্রহণ করার সুযোগ দেয়া হয়নি। ১৯৯৩-৯৪ মৌসুমে দক্ষিণ আফ্রিকার পক্ষে তিন টেস্টে অংশ নিয়ে নিজেকে মেলে ধরতে সচেষ্ট ছিলেন। কিন্তু, পায়ের সংযোগস্থলে আঘাতের কারণে তাকে মাঠের বাইরে অবস্থান করতে হয়েছিল। ১৯৬০ থেকে ১৯৬৯ সময়কালে ওয়েস্টার্ন প্রভিন্স ক্রিকেট দলের প্রতিনিধিত্বকারী খেলোয়াড় জন কামিন্সের ভ্রাতৃষ্পুত্র তিনি। "John Commins"। cricketarchive.com। সংগ্রহের তারিখ ৭ ফেব্রুয়ারি ২০১০।  "Former WP spinner murdered"। Sport24। সংগ্রহের তারিখ ১৩ জুন ২০১৬।  ক্লাইভ একস্টিন রোনাল্ড ড্রাপার খুন হওয়া ক্রিকেটারদের তালিকা দক্ষিণ আফ্রিকান টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা আন্তর্জাতিক ক্রিকেটে অংশগ্রহণকারী পরিবারের তালিকা ইএসপিএনক্রিকইনফোতে জন কামিন্স (ইংরেজি) ক্রিকেটআর্কাইভে জন কামিন্স (সদস্যতা প্রয়োজনীয়) (ইংরেজি)
সংবাদ (ওড়িয়া সংবাদপত্র)

সংবাদ ওড়িয়া ভাষার একটি ভারতীয় পত্রিকা যা উড়িষ্যার ভুবনেশ্বর থেকে প্রতিদিন প্রকাশিত হয়। এটি উড়িষ্যার বৃহত্তম প্রচারিত ওড়িয়া সংবাদপত্রগুলির মধ্যে একটি। এটি রাজধানী ভুবনেশ্বরের পাশাপাশি কটক, ব্রহ্মপুর, রাউরকেলা, সম্বলপুর, বালেশ্বর, জাজপুর, জেয়পুর, এবং অনুগুল থেকে প্রকাশিত হয়। এই সংবাদপত্রের প্রথম সংস্করণটি ভুবনেশ্বরে ১৯৮৪ সালের ৪ঠা অক্টোবর প্রকাশিত হয়েছিল। প্রতিষ্ঠাতা সম্পাদক হলেন সৌম্য রঞ্জন পট্নায়েক, যিনি একজন ব্যবসায়ী-রাজনীতিবিদ। ফিরোজ বরুণ গান্ধী Media and Society: Challenges and Opportunities। Concept। ২০০২। পৃষ্ঠা 151। আইএসবিএন 8170229960। ওসিএলসি 603671961।  S. C. Bhatt (১৯৯৭)। Indian Press Since 1955। Ministry of Information and Broadcasting। পৃষ্ঠা 83। আইএসবিএন 8123005555। ওসিএলসি 37442873।
টিমোথি কাস্তায়নে

তিমোতি কাস্তানিয়ে (ইতালীয়: Timothy Castagne; জন্ম: ৫ ডিসেম্বর ১৯৯৫) হলেন একজন বেলজীয় পেশাদার ফুটবল খেলোয়াড়। তিনি বর্তমানে ইংরেজ ক্লাব লেস্টার সিটি এবং বেলজিয়াম জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় অথবা ডান পার্শ্বীয় মধ্যমাঠের খেলোয়াড় হিসেবে খেলেন। ২০১৩ সালে, কাস্তানিয়ে বেলজিয়াম অনূর্ধ্ব-১৮ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ৪ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০১৮ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ২৪ ম্যাচে ২টি গোল করেছেন। তিমোতি কাস্তানিয়ে ১৯৯৫ সালের ৫ই ডিসেম্বর তারিখে বেলজিয়ামের আরলোঁতে জন্মগ্রহণ করেছেন এবং সেখানেই তার শৈশব অতিবাহিত করেছেন। কাস্তানিয়ে বেলজিয়াম অনূর্ধ্ব-১৮, বেলজিয়াম অনূর্ধ্ব-১৯ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০১৩ সালে বেলজিয়াম অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ৪ বছরে ২৪ ম্যাচে অংশগ্রহণ করে ১টি গোল করেছেন। ২০১৮ সালের ৭ই সেপ্টেম্বর তারিখে, ২২ বছর, ৯ মাস ও ২ দিন বয়সে, ডান পায়ে ফুটবল খেলায় পারদর্শী কাস্তানিয়ে স্কটল্যান্ডের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২১ নম্বর জার্সি পরিধান করে ডান পার্শ্বীয় মধ্যমাঠের খেলোয়াড় হিসেবে খেলেছিলেন। ম্যাচটি বেলজিয়াম ৪–০ গোলের ব্যবধানে জয়লাভ করেছিল। বেলজিয়ামের হয়ে অভিষেকের বছরে কাস্তানিয়ে সর্বমোট ২ ম্যাচে অংশগ্রহণ করেছেন। ২৯ আগস্ট ২০২২ পর্যন্ত হালনাগাদকৃত। "টিমোথি কাস্তায়নে"। সেল্টিক বেরগামাস্কা কালচো। ২৬ জুন ২০১৮ তারিখে মূল থেকে আর্কাইভ করা। সংগ্রহের তারিখ ১৯ জুন ২০২০।  "Scotland vs. Belgium - 7 September 2018 - Soccerway"। int.soccerway.com। সংগ্রহের তারিখ ২০২৪-০৬-১৯।  "Scotland - Belgium 0:4 (Friendlies 2018, September)"। worldfootball.net (ইংরেজি ভাষায়)। ২০১৮-০৯-০৭। সংগ্রহের তারিখ ২০২৪-০৬-১৯।  https://www.transfermarkt.com/spielbericht/index/spielbericht/3018178 Strack-Zimmermann, Benjamin। "Scotland vs. Belgium"। www.national-football-teams.com (ইংরেজি ভাষায়)। সংগ্রহের তারিখ ২০২৪-০৬-১৯।  উইকিমিডিয়া কমন্সে টিমোথি কাস্তায়নে সংক্রান্ত মিডিয়া রয়েছে। টিমোথি কাস্তায়নে – ফিফা প্রতিযোগিতার রেকর্ড (ইংরেজি) টিমোথি কাস্তায়নে – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে টিমোথি কাস্তায়নে (ইংরেজি) সকারবেসে টিমোথি কাস্তায়নে (ইংরেজি) বিডিফুটবলে টিমোথি কাস্তায়নে (ইংরেজি) ইইউ-ফুটবলে টিমোথি কাস্তায়নে (ইংরেজি) ট্রান্সফারমার্কেটে টিমোথি কাস্তায়নে (ইংরেজি) ওয়ার্ল্ডফুটবল.নেটে টিমোথি কাস্তায়নে (ইংরেজি) ইএসপিএন এফসিতে টিমোথি কাস্তায়নে (ইংরেজি) ন্যাশনাল-ফুটবল-টিমস.কমে টিমোথি কাস্তায়নে (ইংরেজি)
সমাজ (সংবাদপত্র)

সমাজ ভারতের উড়িষ্যার কটক শহর থেকে প্রকাশিত একটি ওডিয়া দৈনিক পত্রিকা। এটি ১৯১৯ সালে শুরু হয়েছিল, এটি ভারতের প্রাচীনতম সংবাদপত্রের মধ্যে একটি। গোপবন্ধু দাস ছিলেন একজন বিশিষ্ট মুক্তিযোদ্ধা এবং সমাজকর্মী, তিনি স্বাধীনতা সংগ্রামকে সহজতর এবং মৃতপ্রায় ওড়িয়া ভাষাকে পুনরুজ্জীবিত করতে উড়িষ্যার পুরি জেলার সত্যবাদি থেকে একটি সাপ্তাহিক হিসাবে এই সংবাদপত্রটি চালু করেন। তাঁর নেতৃত্বে এবং স্থানীয় লোকের সহায়তায় কাগজটি সর্বাধিক পরিচিতি লাভ করে। ১৯২৮ সালে দাসের মৃত্যুর ঠিক আগে কাগজটি লোক সেবক মণ্ডলের (মুক্তিযোদ্ধা লালা লাজাপাত্রাই প্রতিষ্ঠিত একটি অলাভজনক সংস্থার) হাতে তুলে দেওয়া হয়েছিল। লোক সেবক মণ্ডল এখনও কাগজটি চালান। সমাজের প্রতিষ্ঠাতা গোপবন্ধু দাস ছিলেন একজন মুক্তিযোদ্ধা ও সমাজ সংস্কারক। তিনি সমাজ সংস্কারের জন্য বৃত্তি হিসাবে সাংবাদিকতা শুরু করেছিলেন। প্রথমে তিনি ‘সত্যবাদী’ নামে একটি মাসিক পত্রিকা প্রকাশ করেন। ১৯১৯ সালের ১০ অক্টোবর বিজয়ার দশম বার্ষিকী উপলক্ষে তিনি সমাজ সংবাদপত্র প্রকাশ করা শুরু করেন। সমাজ প্রথমে একটি সাপ্তাহিক সংবাদপত্র হিসাবে প্রকাশিত হত এবং সময়ের সাথে সাথে এটি প্রতিদিন প্রকাশিত হতে শুরু করে। গোপবন্ধু দাস নিজেই এর প্রথম সম্পাদক ছিলেন। আচার্য হরিহর, পণ্ডিত নীলকণ্ঠ দাস প্রমুখের সহায়তায় গোপবন্ধু দাস তৎকালীন ব্রিটিশ শাসকের বিরুদ্ধে সমাজে লিখেছিলেন এবং এজন্য তাঁকে কারাবরণ করতে হয়। ১৯২৮ সালে গোপবন্ধু দাসের মৃত্যুর আগে এই পত্রিকাটিকে লালা লজপত রায় দ্বারা প্রতিষ্ঠিত লোক সেবাক মণ্ডলের হাতে তুলে দেয়া হয়। সেই থেকে লোক সেবক মন্ডল সমাজ পত্রিকাটি পরিচালনা করছে। ১৯২৮ সালে গোপবন্ধু দাসের মৃত্যুর পরে, সমাজের সম্পাদক হিসেবে পণ্ডিত লিংরাজ মিশ্র নিযুক্ত হন। ১৯৩০-এর দশক থেকে, সমাজ একটি দৈনিক সংবাদপত্র হিসাবে প্রকাশিত হতে শুরু করে। ১৯৫২ সালে, পণ্ডিত লিঙ্গরাজ মিশ্র ওড়িশার শিক্ষামন্ত্রী নিযুক্ত হলে, রাধানাথ রথ সমাজ পত্রিকা পরিচালনার দায়িত্ব নেন। রাধানাথ রথের পরে মনোরমা মহাপাত্র সমাজের সম্পাদক ছিলেন। সমাজ ধীরে ধীরে একটি সংবাদপত্র থেকে নিজেকে একটি সামাজিক প্রতিষ্ঠানে রূপান্তরিত করেছে। স্বাধীনতার পর থেকে এটি সমাজ সংস্কার এবং জাতি গঠনে ভূমিকা পালন করেছে। ২০০৭ সালে, গঠনমূলক কাজের জন্য এটি আইএলএনএ-এর সেরা জাতীয়তাবাদী সংবাদপত্র পুরস্কার পায়। "Trust : Servants of the People Society"। সমাজ। সংগ্রহের তারিখ ২০ জুলাই ২০১২।  SoPS Website The Samaja Website Shreeram Chandra Dash (১৯৭৬)। Gopabandhu Das। ন্যাশনাল বুক ট্রাস্ট, ভারত। পৃষ্ঠা ১৭। সংগ্রহের তারিখ ২০ জুন ২০১২।  Durgācaraṇa Kuam̐ra (১ জানুয়ারি ২০০০)। Utkalmani Gopabandhu Das। সাহিত্য আকাদেমি। পৃষ্ঠা ২০। আইএসবিএন 978-81-260-1101-8। সংগ্রহের তারিখ ২০ জুন ২০১২।  "PM honours 13 language newspapers"। ১৪ জুলাই ২০১২ তারিখে মূল থেকে আর্কাইভ করা। সংগ্রহের তারিখ ১৯ জুন ২০২০।  ওয়েবসাইট ই পত্রিকা
সময় (সংবাদপত্র)

সময় (ওড়িয়া: ସମୟ) একটি ওড়িয়া ভাষার ভারতীয় দৈনিক পত্রিকা, যা ভুবনেশ্বরে ১৯৯৬ সালে প্রকাশিত হয়েছিল। এর সম্পাদক ছিলেন এস হোতা এবং এর প্রকাশক রঞ্জিব বিশ্বাস। Media and Society: Challenges and Opportunities। Concept। ২০০২। পৃষ্ঠা ১৫১। আইএসবিএন 8170229960।
এলিয়াস কোবাউত

এলিয়াস কোবাউত (ইংরেজি: Elias Cobbaut; জন্ম: ২৪ নভেম্বর ১৯৯৭) হলেন বেলজিয়ামে জন্মগ্রহণকারী একজন বেলজীয় পেশাদার ফুটবল খেলোয়াড়। তিনি বর্তমানে বেলজিয়ামের পেশাদার ফুটবল লীগের শীর্ষ স্তর বেলজীয় প্রথম বিভাগ এ-এ আন্ডারলেখট এবং বেলজিয়াম ফুটবল দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন সেন্টার-ব্যাক এবং লেফট-ব্যাক হিসেবে খেলেন। ২০১৩–১৪ মৌসুমে, মাত্র ১৬ বছর বয়সে, বেলজীয় ফুটবল ক্লাব রেসিং মেখেলেনের হয়ে খেলার মাধ্যমে কোবাউত তার জ্যেষ্ঠ পর্যায়ের খেলোয়াড়ী জীবন শুরু করেন, যেখানে তিনি ২ মৌসুম অতিবাহিত করেছেন; উক্ত দলের হয়ে তিনি একটিমাত্র ম্যাচে অংশগ্রহণ করেছেন। অতঃপর তিনি কেভি মেখেলেনের হয়ে খেলেছেন। ২০১৮–১৯ মৌসুমে, তিনি ৩ মিলিয়ন ইউরোর বিনিময়ে বেলজীয় ফুটবল ক্লাব আন্ডারলেখটে যোগদান করেছেন। "প্রোফাইল"। ট্রান্সফারমার্কেট। সংগ্রহের তারিখ ১৯ জুন ২০২০।  "৩ মিলিয়নে আন্ডারলেখটে যোগদান"। ট্রান্সফারমার্কেট। সংগ্রহের তারিখ ১৯ জুন ২০২০।  বেলজীয় এফএ-এ বেলজিয়াম প্রোফাইল সকারবেসে এলিয়াস কোবাউত (ইংরেজি) এলিয়াস কোবাউত – উয়েফা প্রতিযোগিতার রেকর্ড (আর্কাইভ) (ইংরেজি)  টেমপ্লেট:রয়্যাল স্পোর্টিং ক্লাব আন্ডারলেখট দল
কুমিল্লা সেনানিবাস হত্যাকান্ড

১৯৭১ সালের মার্চ মাসে পাকিস্তান সেনাবাহিনী দ্বারা পূর্ব পাকিস্তান (বর্তমান বাংলাদেশ) কুমিল্লা সেনানিবাসে গণহত্যা চালানো হয়েছিল। লেফটেন্যান্ট কর্নেল মনসুরুল হক দাবি করেছিলেন যে ২৭-২৮ মার্চ রাতে কুমিল্লা সেনানিবাসে ১৭ জন বাঙালি সেনা কর্মকর্তা এবং ৯৫৩ সৈন্যকে হত্যা দেওয়া হয়েছিল। হামুদুর রহমান কমিশন তার দাবিটিকে "শক্ত" বলে বিবেচনা করেছিল। অন্যান্য উৎস অনুসারে, লেফটেন্যান্ট জেনারেল ইয়াকুব মালিকের নির্দেশে নিরস্ত্রীকরণের সময় ১৭ জন বাঙালি অফিসার এবং ৯১৫ জন সৈন্যকে (সবাই মুসলমান) হত্যা করা হয়। "The genesis of defeat - Cover Story News - Issue Date: Aug 21, 2000"। web.archive.org। ২০১৯-০৫-১৭। Archived from the original on ২০১৯-০৫-১৭। সংগ্রহের তারিখ ২০১৯-০৫-১৮। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "Thematic Chronology of Mass Violence in Pakistan, 1947-2007 | Sciences Po Mass Violence and Resistance - Research Network"। web.archive.org। ২০১৯-০৩-২৪। Archived from the original on ২০১৯-০৩-২৪। সংগ্রহের তারিখ ২০১৯-০৫-১৮। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "Genocide they wrote"। The Daily Star (ইংরেজি ভাষায়)। ২০১৫-১২-০২। সংগ্রহের তারিখ ২০১৯-০৫-১৮।  "GENOCIDE"। The Daily Star (ইংরেজি ভাষায়)। ২০১৭-১২-১৬। সংগ্রহের তারিখ ২০১৯-০৫-১৮।
অজিত (সংবাদপত্র)

অজিত একটি পাঞ্জাবি ভাষার দৈনিক পত্রিকা যা ভারতের জলন্ধরে প্রকাশিত হয়। পত্রিকাটি সাধু সিং হামদর্দ ট্রাস্ট পরিচালনা করে। ১৯৪১ সালে পত্রিকাটি উর্দু ভাষায় প্রতিষ্ঠিত হয়েছিল। প্রবীণ সাংবাদিক এবং প্রাক্তন রাজ্যসভার সদস্য বরজিন্দর সিং হামদর্দ বর্তমান সম্পাদকীয় প্রধান। ২০০৭-০৮ সালে এটি ৩৩৩ হাজারেরও বেশি প্রচলন দাবি করেছিল। অজিত ১৯৪১ সালে শহীদ শিখ মিশনারি কলেজ, অমৃতসর থেকে একটি উর্দু ভাষার সাপ্তাহিক সংস্করণ দিয়ে প্রচার শুরু করেছিল। অজিত সিংহ অম্বলভী এর প্রথম সম্পাদক ছিলেন। ১৯৪২ সালের নভেম্বরে এটি একটি দৈনিক পত্রিকায় পরিণত হয় এবং লাহোর থেকে ছাপানো শুরু করে। স্বাধীনতার পর এটি জলন্ধরে চলে যায় এবং সাধু সিং হমদর্দ এর সম্পাদক হন। ১৯৫৫ সালে, এর নাম পরিবর্তন করে অজিত পত্রিকা করা হয় এবং ভাষা উর্দু থেকে পাঞ্জাবি করা হয়। পরে ১৯৫৭ সালে এর নাম বদলে অজিত করা হয়। ১৯৮৪ সালে হামদার্দের মৃত্যুর পরে এর বর্তমান সম্পাদক বর্জিন্দর সিং হমদর্দ এর দায়িত্ব গ্রহণ করেন। ১৯৯৬ সালে, "অজিত সমাচার" নামে একটি হিন্দি সংস্করণ শুরু হয়েছিল এবং ২০০২ সালে এর ওয়েবসাইট চালু হয়। অজীত তার পাঠকের বৃত্ত আরও প্রশস্ত করতে হিন্দি দৈনিক অজিতের নাম “অজিত সমাচার” নামে শুরু করে ঐতিহাসিক যাত্রায় একটি নতুন মাইলফলক স্থাপন করেছে। এটি সাংবাদিকতার ক্ষেত্রে একটি নতুন বার্তা ছিল। সত্যই এটি সন্তোষজনক যে, অজিত সমাচার তার ঐতিহ্যকে বাঁচিয়ে রেখে কেবলমাত্র বেছে নেওয়া পথেই বড়ো পদক্ষেপ নিয়েছে তা নয়, কার্যকরভাবে তার দায়িত্বও পালন করে চলেছে। এই পত্রিকাটি গ্রুপটির দিগন্তকে আরও প্রশস্ত করেছে। আজ এটি হরিয়ানা, হিমাচল এবং জম্মু কাশ্মীরে সফলতার সাথে এর অবস্থান ধরে রেখেছে। খালসা আখবর লাহোর পাঞ্জাবি ট্রিবিউন সংবাদপত্রের তালিকা প্রচলন অনুযায়ী ভারতের সংবাদপত্রের তালিকা প্রচলন অনুযায়ী বিশ্বের সংবাদপত্রের তালিকা "Badal lauds contribution of 'Ajit Newspapers' as the group launches Chandigarh Editions"। yespunjab.com (ইংরেজি ভাষায়)। ডিসেম্বর ২৬, ২০১৪। ২৮ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২০১৮-১১-২৩।  Damodaran, Harish (২০০৮)। India's new capitalists: caste, business, and industry in a modern nation। Palgrave Macmillan।  Daily Ajit (Urdu), Lahore 1942; chief ed., 1943-47; chief ed.; Daily Ajit, Jullundur, INFA press and advertisers year book,INFA Publications., 1968 "Appendix I Dailies" (পিডিএফ)। rni.nic.in। Registrar of Newspapers for India। ২০ নভেম্বর ২০১৬ তারিখে মূল (PDF) থেকে আর্কাইভ করা। সংগ্রহের তারিখ ২১ নভেম্বর ২০১৪।  "'ਅਜੀਤ' ਦਾ ਮਾਣਮੱਤਾ ਇਤਿਹਾਸ"। Ajit। সংগ্রহের তারিখ ২১ নভেম্বর ২০১৪।  "'अजीत समाचार"। সংগ্রহের তারিখ ২১ ডিসেম্বর ২০১৮।  দাপ্তরিক পাঞ্জাবি ওয়েবসাইট দাপ্তরিক হিন্দি ওয়েবসাইট
পোল্যান্ডে বাংলাদেশী

পোল্যান্ডে বাংলাদেশী হলো বাংলাদেশ থেকে পোল্যান্ডে আগত অভিবাসী এবং তাদের বংশধরদের সমন্বয়ে গঠিত সম্প্রদায়। ১৯৯৪ সালে পাকিস্তান ও বাংলাদেশ থেকে অবৈধ অভিবাসীরা একটি সোভিয়েত হেলিকপ্টার দিয়ে পশ্চিমে যাওয়ার পথে ইউক্রেন হয়ে পোল্যান্ডে পৌঁছেছিল। বাংলাদেশ বাণিজ্য প্রশিক্ষকসহ পোল্যান্ডে দক্ষ অনেক অভিবাসী পাঠিয়েছে। পোল্যান্ডে জাতিগত সংখ্যালঘু পোল্যান্ড–বাংলাদেশ সম্পর্ক "PETTA festival of expatriate Bangladeshis in Poland"। Sangbadprotikkhon (ইংরেজি ভাষায়)। ২০১৭-১২-০১ তারিখে মূল থেকে আর্কাইভ করা। সংগ্রহের তারিখ ২০১৭-১২-০১।  "Street Foods from Bangladesh"। BonAppetour (ইংরেজি ভাষায়)। সংগ্রহের তারিখ ২০১৭-১২-০১।  Siron, Nathalie; Baeveghem, Piet Van (১৯৯৯)। Trafficking in Migrants Through Poland: Multidisciplinary Research Into the Phenomenon of Transit Migration in the Candidate Member States of the EU, with a View to the Combat of Traffic in Persons (ইংরেজি ভাষায়)। Maklu। পৃষ্ঠা 104। আইএসবিএন 9789062156559।  Sword, Keith; Iglicka, Krystyna (১৯৯৯-০২-১২)। The Challenge of East-West Migration for Poland (ইংরেজি ভাষায়)। Springer। পৃষ্ঠা 52। আইএসবিএন 9781349270446।  Independent, The। "Bangladeshi skilled labourers get job in Poland"। Bangladeshi skilled labourers get job in Poland | theindependentbd.com। সংগ্রহের তারিখ ২০১৭-১২-০১।